Home -- Fulfulde -- Perform a PLAY -- 122 (Peter’s life in danger)
122. Ngurndan Petruusu ɗan no hawrude e ko hulåinii
Lampuuji ɗin ñifinaama gila ko neeåi, kono ndaygu ngun no jalbude haa jooni ka nder suudu yumma Mariyama. Hari himo saatini yimåe åen fii huunde wullinaynde: Petruusu no sokaa. O yewtuno fii annabi Iisaa, e miijo makko kanko Heroodu, hari ko huunde hulåiniinde. Hara ko jemma sakkitoro on nii adalde åe happande mo fii yo o ware? Weldiååe makko åen bontiraaka tama’u, ko fii Alla no waawi waɗude kaawakeeji. Jemma e ñalorma, hiåe toraade ...
Debbo : "Iisaa Joomiraaɗo, hita a accu Petruusu maaya."
Gorko : "Hiɗa waawi waɗude kaawakeeji. Meɗen hooli maa."
Kanko Petruusu goy? Hara hiɗa waawi ndaarude nder kaso ngon? Kitaabul-Muggadasi on no nandita e fineeter ka yimåe åen ndaarirta ko honno yimåe åen wuurirnoo e nder humondiral maååe e annabi Iisaa, gila ko neeåi buy.
Suka : "Petruusu ɗaanii. Ko honno o ɗaanorta jemma weetayɗo wareede makko?"
Jiwo : "Himo waɗaa e jolokeeje e juuɗe aynooåe ɗiɗo ɗiɗo."
Suka : "Ɗiɗooåe åen no darii ka dambugal."
Hari ngurndan Petruusu ɗan no weeåitii, yimåe makko åen no toranoo mo soono woo. Kono åe waawataano miijaade fii ko woni e feýýude kon e on jemma ka nder kaso.
Tun nde wootere, ndaygu jalbi. Malaa’ikaajo on feeñi nde wootere binde Petruusu.
Malaa’ikaajo : "Petruusu, immo, wattoɗaa paɗe maa ɗen. Ýettu burmuusu maa on, immoɗaa, yaaden."
Petruusu no seppude åaawo malaa’ikaajo on wa si tawii o hoynayno woni. Ɗun e tawde jolokooje ɗen accitii mo, aynoowo hay gooto wattanaali yili e memminagol makko ngol. Baafal janndiwal njanal ngal udditaa rewrude e junngo ngo yi’otaako. Onsay malaa’ikaajo on muti. Alla no waawi waɗude kaawakeeji!
Petruusu : "Mi hettike! Alla nelii malaa’ikaajo on fii dandugol lan e juuɗe Heroodu."
Petruusu dogi ka suudu Mariyama (Hito ko baafe ɗen hoɗɗaa kon).
Rodaasi : "Ko hombo nii?"
Petruusu : "Ko Petruusu."
Rodaasi no weltii haa tawi fewndo ko o nani hito ngon o yejjitii udditugol baafal ngal. O dogi haa ka åeya woni ton.
Rodaasi : "Petruusu no ka baafal!"
Gorko : "A feetii! Waawaa wonde."
Rodaasi : "Ko goonga, mi heɗitike hawa makko kan!"
(Hito hoɗagol baafal ngal)
Petruusu : "Udditee!"
Gorko : "Ko kanko tigi. Alla waɗii kaawake."
(Hito udditugol baafal ngal)
Debbo : "Petruusu, ko honno yaltirɗaa ka kaso?"
Petruusu fillitanii weldiååe makko åen no feýýiri non fow.
Alla no waawi waɗugol kaawakeeji, o jaabina torndeeji ɗin no ŋalɗirta en.
Hanndeere ndee, himo waɗude kaawakeeji, fanɗuɗi e mawɗi. Hoolee mo!
Yewtooåe : Fillitotooɗho, debbo, aaden, gorko, jiwo, malaa’ikaajo, Petruusu, Rodaasi
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn tuk_Latn fuv_Latn zul_Latn fuv_Latn fuv_Latn fuv_Latn afr_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant